laion/Wikipedia-Exotic huggingface dataset:
גבי לסרי

גבריאל (גבי) לסרי (נולד ב-6 באוקטובר 1956), הוא כדורגלן עבר ישראלי ששיחק כמגן ימני ברוב שנותיו בהפועל תל אביב ובנבחרת ישראל. לסרי היה השחקן הראשון שעבר ישירות מהפועל תל אביב למכבי תל אביב בשנת 1983 במהלך שקיבל את הכינוי ה"בגידה הגדולה". לסרי נולד ביפו ובגיל צעיר עבר עם משפחתו לבת ים. החל לשחק במחלקת הנוער של הפועל תל אביב ועלה לקבוצה הבוגרת ב-1975 כשהוא בן 19, תחת הדרכתו של המאמן הארי גיים. באותן שנים הוחלט במועדון להצעיר את הקבוצה ולסרי, כמו גם בני דורו, גילי לנדאו, מאיר נחמיאס ושבתאי יחבס הועלו לקבוצה הבוגרת. בשנה הראשונה בקבוצה הבוגרת נאלץ להילחם על מקומו במגרש, אולם במשך הזמן הפך למגן הימני הקבוע של הקבוצה, והצטיין בתפקידו בזכות משחקו האגרסיבי. תחת הדרכתו של המאמן דוד שווייצר עשה את הפריצה הגדולה. המאמן שהגיע לקבוצה ב-1980 הוביל את הפועל תל אביב שנה מאוחר יותר לזכייה באליפות ראשונה מאז 1969, ויכולתו של לסרי בקבוצה הובילה אותו ללבוש את מדי נבחרת ישראל. באותה שנה הוא הפסיד עם הפועל בגמר גביע המדינה לבני יהודה, ועונה לאחר מכן באותו המעמד הפסיד להפועל יהוד כשהוא יודע שזהו משחקו האחרון בקבוצה. לקראת סוף עונת 1981/1982 שכנע המאמן דוביד שוויצר את לסרי להצטרף אליו לקבוצת מכבי תל אביב. בשל היריבות בין הקבוצות, המעבר היה לא מקובל, שכן נאמנות לקבוצה מסוימת הייתה שיקול בולט יותר מהשיקול הכספי. לאחר שחתם על החוזה אצל היריבה העירונית, בהפועל תל אביב לא מיהרו לשחררו ולסרי נותר 8 משחקים מחוץ לקבוצה. רק בעקבות לחץ של השחקן חתמו במועדון על שחרורו במהלך שאוהדי הקבוצה לא קיבלו. בסיום אותה עונה שיחקה הפועל תל אביב בגמר גביע המדינה השלישי ברציפות שלה (אחרי שני הפסדים), פגשה את מכבי תל אביב עם לסרי, ניצחה 2-3 וזכתה בגביע. אחרי שנה במכבי תל אביב עבר לסרי לעונה אחת למכבי נתניה ושנה מאוחר יותר, ב-1985, חזר להפועל תל אביב ואף זכה עימה באליפות המדינה ב-1985/1986. בעונת 1986/1987 עבר להפועל פתח תקווה לשנה אחת, ומשם עבר להפועל טבריה, ובסיומה של אותה עונה פרש ממשחק פעיל. הופעת הבכורה של לסרי בנבחרת ישראל הייתה ב-15 בפברואר 1983 בניצחון 3–2 על בלגיה במסגרת משחק ידידות. ההופעה הראשונה שלו בטורניר רשמי הייתה ב-8 ביוני 1983 בהפסד 0–2 לגרמניה המערבית במסגרת מוקדמות המשחקים האולימפיים של 1984. משחקו האחרון במדים הלאומיים היה במסגרת מוקדמות מונדיאל 1986 ב-10 בנובמבר 1985, שנערך באצטדיון רמת גן והסתיים בניצחון 3–0 מול נבחרת ניו זילנד. בסך הכל רשם לסרי 14 הופעות במדי נבחרת ישראל. מדיה וקבצים בנושא גבי לסרי בוויקישיתוף גבי לסרי, באתר ההתאחדות לכדורגל בישראל גבי לסרי, באתר FootballDatabase.eu עמוד השחקן במוזיאון הפועל פתח תקווה אמיר גנין, ישנן בנות: החיים על פי גבי לסרי, באתר nrg‏, 9 באוגוסט 2010 רון עמיקם, להיות יוסי שיבחון: עברו את הכביש בת"א, באתר nrg מעריב, ‏13 באוקטובר 2010 גבי חביב, ‏לסרי: בגדתי, יש כאלה שלא סולחים לי עד היום, באתר ONE‏, 31 באוקטובר 2009
סכר אלומות

סכר אלומות הוא סכר הבנוי מסלעים ועפר על נהר הירדן הדרומי, 2 ק"מ מדרום לסכר דגניה. סכר אלומות נבנה כדי להפריד בין המים באיכות גבוהה מצפון לסכר, ומים מזוהמים ובאיכות נמוכה מדרומו. בנקודה זו נפסקת זרימת הירדן הדרומי, והמים הזורמים בירדן בקטע שמדרום לסכר הם מי המוביל המלוח הנשאבים ממעיינות בצפון הכנרת, שפכים אחרי טיפול ראשוני, ומי שיטפונות ומעט מים מזרימה דקה שזורמת מסכר דגניה. המים בקטע הנהר שבין סכר דגניה לסכר אלומות מקורם בקילוח דק של מים היוצא מסכר דגניה. מים אלה מוזרמים כדי לאפשר את קיום אתר ירדנית; אתר טבילה בנהר הירדן המיועד לצליינים נוצרים, את אתרי הנופש הנוספים בקטע זה, וכן כתעלת השקיה מקומית של השדות באזור. בקטע הירדן שבין סכר אלומות ועד למפגש עם נהר הירמוך כ-6 ק"מ דרומה, מוזרמים לערוץ הנהר באמצעות תעלת המים המליחים, כ-14 מיליון מ"ק של מים מליחים שמקורם בשני מעיינות מליחים ממערב לכנרת, מעיין טבחה המזרים בין 12–14 מיליון מ"ק בשנה וריכוז הכלוריד במים מגיע ל-2,000 מ"ג לליטר, והמעיינות של חמי טבריה המזרימים כ-1–2 מיליון מ"ק מים לשנה, עם ריכוז כלוריד של 18,000-15,000 מ"ג לליטר. בנוסף למי המעיינות מוזרמים ממאגר השופכין "ביתניה", כ-2 מיליון מ"ק מי שפכים של טבריה ויישובי האזור שעברו טיפול ראשוני ולא מספיק לשימוש חקלאי. בחורף מקבל קטע זה בערוץ הנהר גם זרימה עונתית מנחל יבנאל. בסוף שנת 2009 החלה הקמת מכון טיהור שיטהר את מי השופכין של טבריה ויישובי האזור. המים שיוצאים מהמכון לאחר טיהורם נמהלים עם מי המעיינות המליחים ומים מהירמוך ומשמשים את החקלאות של משקי האזור במקום להיות מוזרמים לירדן, ובקטע זה ייבש הירדן לחלוטין. המכון, שנקרא מט"ש ביתניה, החל את פעולתו בתחילת 2015. סכר דגניה מדיה וקבצים בנושא סכר אלומות בוויקישיתוף אלי אשכנזי, 2 גדות לירדן: זו מזוהמת, זו גם כן, באתר הארץ, 31 בדצמבר 2005 אביב לביא, שני צדדים לירדן: ג'יזס, איזה סירחון, באתר nrg‏, 6 בפברואר 2009 "מפת דרכים לשיקום נהר הירדן התחתון", ידידי כדור הארץ המזרח-התיכון, נובמבר 2011, עמ' 6-5 אלי אשכנזי, הזרמת הביוב לירדן תיפסק בתוך שנתיים, באתר הארץ, 2 בדצמבר 2009 משק המים מבצע שלב נוסף בשיקום הירדן, באתר הפורטל לחקלאות טבע וסביבה מתאריך 1 במרץ 2015
לאסרו בורחס

לאסרו בורחס (בספרדית: Lázaro Borges; נולד ב-19 ביוני 1986 בהוואנה) הוא אתלט קובני. הוא בעל מדליית כסף מאליפות העולם (טגו 2011) בקפיצה במוט. בורחס רשם את הישגו הראשון בזירה הבינלאומית ב-2005, כשזכה במדליית הזהב באליפות מרכז אמריקה והקריביים באתלטיקה שנערכה בנסאו. שלוש שנים מאוחר יותר שמר על תוארו באליפות שנערכה בסנטיאגו דה קאלי. באותה שנה ייצג את קובה באולימפיאדת בייג'ינג, אך נפסל בכל ניסיונות הקפיצה שלו ולא העפיל לשלב הגמר. בשנת 2010 זכה בתואר נוסף באליפות האיברו-אמריקאית באתלטיקה שנערכה בסן פרננדו שבספרד. בשנת 2011 רשם בורחס את הישג השיא שלו, באליפות העולם שנערכה בטגו. בורחס קפץ לגובה של 5.90 מ', כמו הפולני פאוול וויצ'כובסקי, אך עקב מספר פסילות רב יותר הסתפק במדליית הכסף בעוד מדליית הזהב הוענקה לוויצ'כובסקי. התוצאה שקבע מהווה שיא לאומי. בהמשך 2011 זכה בורחס במדליית זהב במשחקים הפאן-אמריקאיים שנערכו בגואדלחרה, ובשנת 2012 זכה במדליית זהב באליפות העולם באולמות סגורים שנערכה באיסטנבול. באולימפיאדת לונדון (2012) לא הצליח בורחס לעבור את שלב המוקדמות. במהלך המוקדמות נשבר המוט שלו באחת הקפיצות. לאסרו בורחס, באתר הוועד האולימפי הבין-לאומי לאסרו בורחס, באתר olympedia.org לאסרו בורחס, באתר התאחדות האתלטיקה הבין-לאומית לאסרו בורחס, באתר ליגת היהלום לאסרו בורחס, באתר Track and Field (גברים) צפו: המוט נשבר לבורגס הקובני במהלך הקפיצה, באתר ynet, 8 באוגוסט 2012 (הטעות במקור) ערך זה הוא קצרמר בנושא ספורטאים ובנושא קובה. אתם מוזמנים לתרום לוויקיפדיה ולהרחיב אותו.
בורחס (פירושונים)

בורחס (Borges) הוא שם משפחה ספרדי. האם התכוונתם ל... גרסיאלה בורחס – שחקנית ארגנטינאית חורחה לואיס בורחס – סופר ארגנטינאי לאסרו בורחס – אתלט קובני סלסו בורחס – כדורגלן קוסטה ריקני קרלוס בורחס – כדורגלן אורוגוואי
1470

שנת 1470 היא השנה ה-70 במאה ה-15. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 9 באוגוסט – סיקסטוס הרביעי אפיפיור ה-212 לאחר מות פאולוס השני 13 בפברואר – אליהו בחור, בלשן עברי וחוקר המסורה בתקופת הרנסאנס, ומראשוני הכותבים ספרות ביידיש (נפטר ב-1549) 30 ביוני – שארל השמיני מלך צרפת (נפטר ב-1498) 2 באוקטובר – איזבלה מאראגון, מלכת פורטוגל (נפטרה ב-1498) 2 בנובמבר – אדוארד החמישי, מלך אנגליה (נפטר בערך ב-1483) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1470‎ נפטרים ב-1470‎ מדיה וקבצים בנושא 1470 בוויקישיתוף
ארסלורמיטאל אורביט

ארסלורמיטאל אורביט (באנגלית: ArcelorMittal Orbit) הוא מגדל תצפית בגובה 115 מטר, שנבנה במרכז הפארק האולימפי של לונדון שבסטרטפורד. המגדל, המכונה בקיצור "אורביט", תוכנן על ידי אניש קאפור וססיל בלמונד ונועד להנציח עבור הדורות הבאים את ארוח המשחקים האולימפיים של 2012 על ידי העיר לונדון. המגדל ממוקם בין האצטדיון האולימפי ובין מרכז ספורט המים ומאפשר למבקריו לצפות על כל הכפר האולימפי משתי מרפסות תצפית עגולות המצויות בחלקו העליון. הרעיון להקמת המגדל נוצר לאחר שראש עיריית לונדון, בוריס ג'ונסון והשרה למשחקים האולימפיים, טסה ג'וול, החליטו ב-2008 שלפארק האולימפי נדרש "משהו נוסף". הם הכריזו על תחרות לעיצוב המונומנט ואת ההצעות שהוגשו בחנה ועדה בת תשעה חברים, שחלקם הגדול בא מתחום האמנות. על בנייתו ועיצובו של המגדל הוכרז ב-31 במרץ 2010 ותוכנן כי בנייתו תסתיים בדצמבר 2011. במועד זה הגיע המגדל לגובהו המרבי, אולם רק ב-15 במאי 2012 הוכרז על השלמתו הפיזית מבחינה חיצונית, ונמסר כי הסידורים הפנימיים יושלמו עד פתיחת המשחקים האולימפיים בסוף יולי 2012. נכון לאוקטובר 2011, הוערכה עלות הפרויקט ב-22.7 מיליון לירות שטרלינג. מירב המימון (19.6 מיליון לירות שטרלינג) מגיע מתרומת איל תעשיית הברזל, לקשמי מיטאל, יושב ראש תאגיד הענק ארסלורמיטאל, הנחשב כאיש העשיר בבריטניה הגדולה. את יתרת המימון (3.1 מיליון לירות שטרלינג) העמידה "הסוכנות לפיתוח לונדון". מתכנני המגדל, קאפור ובלמונד, טענו כי "האורביט" מבטא התקדמות אדריכלית משמעותית בשילוב שבין פיסול והנדסת מבנים. בעיצובו הוא משלב בין היבטים של יציבות ושל אי יציבות והמבקרים בו מעורבים בחוויה האמנותית באמצעות עליה במעלה הלולייני, המהווה חלק מהמבנה. המגדל זכה גם לתשבחות וגם לביקורות על עיצובו הנועז. בחלק מהביקורות כונה המגדל "פרויקט ראוותני" ונטען כי כיצירת אמנות במרחב הציבורי, אין לו ערך שיישאר גם בדורות הבאים. ביוני 2016 נחנכה כאטרקציה במגדל מגלשה סגורה באורך 178 מטרים מראש מגדל התצפית עד הקרקע. המגלשה שקופה בחלקה ומתפתלת סביב מסבכי המגדל 12 פעמים וזמן הגלישה בה כ-40 שניות. את המגלשה תכנן המעצב האירופי קרסטן הלר. אתר האינטרנט הרשמי של ארסלורמיטאל אורביט (באנגלית) הילה שמר, בוריס ג'ונסון היה רוצה ברקזיט ממנו: כישלון פסל הראווה האולימפי בלונדון, באתר Xnet‏, 27 באוגוסט 2019 שאול אדר, לונדון מתמרקת לקראת האולימפיאדה, באתר הארץ, 17 בפברואר 2012 אבירם ברט, לונדון, לא רק אולימפיאדה: אירועי הקיץ בלונדון, באתר הארץ, 27 ביולי 2012 איתן בייגל, ‏פרויקט גרנדיוזי: הושלמה בניית המגלשה הארוכה בעולם, באתר גלובס, 14 במאי 2016
עבד אל-מונעם אבו אל-פתוח

עבד אל-מונעם אבו אל-פתוח (ערבית: عبد المنعم ابو الفتوح عبد الهادي, תעתיק: עבדל מונעים עבדל האדי אבו פותוח; נולד ב-15 באוקטובר 1951) הוא רופא מצרי ופוליטיקאי איסלמיסט השייך לזרם המתון. בעברו כסטודנט היה אקטיביסט. עבד אל-מונעם אבו אל-פתוח נודע בהתנגדותו העיקשת למשטרי אנואר סאדאת וחוסני מובארכ כמו גם בפתיחותו כלפי אנשים מאידאולוגיות פוליטיות שונות, נושא שנוי במחלוקת בין תומכי התנועות האסלאמיות במצרים וארגונים כגון האחים המוסלמים. כמזוהה בעבר עם האחים המוסלמים מאז 1970, היה אבו אל-פתוח חבר בלשכת ההדרכה של האחים מ -1987 עד 2009. בשנת 2011 הפסיק באופן רשמי כל קשרי עבודה פוליטיים עם האחים המוסלמים והתפטר מחברות בתנועה בעקבות החלטתו להתמודד בבחירות לנשיאות מצרים ב-2012 בניגוד לדעת התנועה. בבחירות זכה אבו אל-פתוח בכ-18 אחוזים מקולות המצביעים, ודורג רביעי מבין המתמודדים. כיום מכהן כמזכ"ל האיגוד הרפואי הערבי. מדיה וקבצים בנושא עבד אל-מונעם אבו אל-פתוח בוויקישיתוף עבד אל-מונעם אבו אל-פתוח, ברשת החברתית אקס (טוויטר) פרופיל נרחב של אל-פתוח באתר ממרי ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
זרסנאי טדסה

זרסנאי טדסה (בתיגרינית: ዘርእሰናይ ታደሰ; נולד ב-8 בפברואר 1982) הוא אתלט אריתראי. הוא אלוף העולם 4 פעמים ברציפות (2009-2006) ושיאן העולם בעבר בריצת חצי מרתון. הוא בעל מדליית ארד אולימפית, סגן אלוף עולם ואלוף אפריקה בריצת 10000 מטר ובכך היה לספורטאי היחידי שזכה במדליה אולימפית מאריתריאה. טדסה נולד באדי בנה. באליפות העולם שנערכה בפריז, צרפת בשנת 2003 סיים טדסה במקום שמיני בריצת 5000 מטר בתוצאה של 13:05.57 דקות. באולימפיאדת אתונה (2004) זכה טדסה במדליית ארד בריצת 10000 מטר בתוצאה של 27:22.57 דקות, אחרי קנניסה בקלה שקבע שיא אולימפי חדש של 27:05.10 דקות וסילשי סיהינה 27:09.39 דקות, שניהם מאתיופיה ובכך היה לספורטאי היחידי שזכה במדליה אולימפית מאריתריאה. נוסף לכך, הוא סיים במקום שביעי בריצת 5000 מטר בתוצאה של 13:24.31 דקות. באליפות העולם שנערכה בהלסינקי, פינלנד בשנת 2005 סיים טדסה במקום שישי בריצת 10000 מטר בתוצאה של 27:12.82 דקות ובמקום 14 בריצת 5000 מטר בתוצאה של 13:40.27 דקות. במשחקי אפריקה שנערכו באלג'יר, אלג'יריה בשנת 2007 זכה טדסה במדליית זהב בריצת 10000 בשיא משחקים חדש של 27:00.30 דקות. באליפות העולם שנערכה באוסקה, יפן אותה שנה הוא סיים במקום רביעי בריצת 10000 מטר תוצאה של 27:21.37 דקות באולימפיאדת בייג'ינג (2008) סיים טדסה במקום חמישי בריצת 10000 מטר בתוצאה של 27:05.11 דקות. באליפות העולם שנערכה בברלין, גרמניה בשנת 2009 זכה טדסה במדליית כסף בריצת 10000 מטר בתוצאה של 26:50.12 דקות, אחרי בקלה שקבע שיא אליפות חדש של 26:46.31 דקות, ולפני מוזס נדיימה מקניה (26:57.39 דקות). בתחרות שנערכה בליסבון, פורטוגל, ב-21 במרץ 2010 קבע טדסה בריצת חצי מרתון שיא עולם חדש של 58:23 דקות, במהלך הריצה שיפר את שיא העולם בריצת 20 ק"מ וקבע תוצאה של 55:21 דקות. באליפות העולם שנערכה בטגו, קוריאה הדרומית בשנת 2011 סיים טדסה במקום רביעי בריצת 10000 מטר בתוצאה של 27:22.57 דקות. בתחרות שנערכה בליסבון אותה שנה, הוא קבע את הישג השנה בעולם בריצת חצי מרתון 58:30 דקות. זרסנאי היה אחד משלושת רצי המרתון שהשתתפו בפרויקט של חברת נייקי בשנת 2017 בו ניסו לשבור את שיא העולם במרתון ולרדת משעתיים. אמנם פרויקט זה לא הצליח להביא רץ למתחת לשעתיים, אולם הושגה בו התוצאה הטובה ביותר בריצת מרתון אי פעם של 2:00:25 על ידי הרץ הקנייתי אליוד קיפצ'וגה. זרסנאי הגיע במקום שני תוך שהוא שובר את שיאו האישי בתוצאה של 2:06:51. תוצאות אלו אינן מוכרות על ידי איגוד האתלטיקה. מדיה וקבצים בנושא זרסנאי טדסה בוויקישיתוף זרסנאי טדסה, באתר הוועד האולימפי הבין-לאומי זרסנאי טדסה, באתר olympedia.org זרסנאי טדסה, באתר התאחדות האתלטיקה הבין-לאומית זרסנאי טדסה, באתר ליגת היהלום זרסנאי טדסה, באתר Track and Field (גברים)
1848 במדע

ערך מורחב – 1848 חקר ערפילית הסרטן על ידי ויליאם פרסונס. הגדרת מספר וולף לתיאור פעילות כתמי שמש. 25 באפריל – גילוי אסטרואיד מס' 9 - מטיס 9 על ידי אנדיו גראהם. גילוי מחדש של טיקאל, אתר מורשת עולמית גילוי מיצרי טרטר על ידי גנדי נבלסקי. המצאת מיקרומטר על ידי ג'או פלמר. פתיחת תעלת אילינוי ומישיגן גילוי האפס המוחלט על ידי ויליאם תומסון. 23 במאי – אוטו ליליינטל, חלוץ תעופה גרמני (נפטר ב-1896) 22 ביוני – ויליאם מקאיבן, מנתח סקוטי (נפטר ב-1924) 8 בנובמבר – גוטלוב פרגה, מתמטיקאי גרמני (נפטר ב-1925) 22 בדצמבר – אולריך פון וילמוביץ-מולנדורף, בלשן גרמני (נפטר ב-1931) 9 בינואר – קרוליין הרשל, אסטרונומית אנגליה (נולדה ב-1750) 21 במאי – פייר ואנצל, מתמטיקאי צרפתי (נולד ב-1814) 7 באוגוסט – ינס יאקוב ברצליוס, כימאי שוודי (נולד ב-1779) 12 באוגוסט – ג'ורג' סטיבנסון, מהנדס אנגלי (נולד ב-1781) 18 בדצמבר – ברנרד בולצנו, מתמטיקאי איטלקי (נולד ב-1781) מדיה וקבצים בנושא 1848 במדע בוויקישיתוף ערך זה הוא קצרמר בנושא מדעים. אתם מוזמנים לתרום לוויקיפדיה ולהרחיב אותו.
זיכרון איקוני

זיכרון איקוני או זיכרון תמונתי הוא זיכרון חושי המתייחס לחוש הראייה. הוא מכיל למשך זמן קצר מאוד - עד חצי שנייה, את המידע הנקלט בעיניים מהסביבה, כך שבהמשך הוא יוכל לעבור לזיכרון לטווח קצר וזיכרון לטווח ארוך. בהשוואה לזיכרון האיקוני, המידע בזיכרון הדהודי דועך בקצב איטי יותר. אך המידע בזיכרון האיקוני יכול להשתמר לזמן ארוך יותר עבור ראיית לילה, כאשר סביבה חשוכה מוארת באופן פתאומי לזמן קצר. לדוגמה, כמו שקורה בסופת ברקים לילית. במצב כזה ההמשכות החזותית יכולה להגיע למספר שניות. יש הטוענים שהייצוג של המידע בזיכרון האיקוני הוא רישום בעל רמת דיוק גבוהה של כל הגירוים הנקלטים משדה הראייה. לעומתם, יש הטוענים כי הזיכרון האיקוני שומר עותק של עיקר המידע הנקלט במוקד הרשתית ובסביבתה. בנוסף, ישנה מחלוקת לגבי רמת העיבוד של המידע בזיכרון החושי. יש הטוענים שהייצוג של המידע מאורגן לפי המיקום של הגירויים על הרשתית באופן דו-ממדי. אחרים טוענים שהזיכרון האיקוני משמר מידע שמקורו בשלב עיבוד מתקדם יותר, המאפשר ייצוג תפיסתי תלת-ממדי. העיבוד שנוצר על ידי מערכת העצבים המרכזית מאפשר לייצג את המיקום של האובייקטים השונים במרחב ביחס לאדם. קשב חזותי זיכרון חזותי תפיסה חזותית ערך מילוני בנושא זכרון איקוני, בוויקימילון יונתן גושן־גוטשטיין ודן זכאי (2006). פסיכולוגיה קוגניטיבית - כרך ב – זיכרון. רעננה: האוניברסיטה הפתוחה.
1515

שנת 1515 היא השנה ה-15 במאה ה-16. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 1 בינואר – פרנסואה הראשון מצרפת ירש את הכתר הצרפתי 28 במרץ – תרסה מאווילה, נזירה וקדושה קתולית ספרדייה (נפטרה ב-1582) 10 ביולי – פרנסיסקו דה טולדו, אריסטוקרט ואיש צבא ספרדי (נפטר ב-1582) 22 בספטמבר – אן מקליווס, אשתו של הנרי השמיני (נפטרה ב-1558) 4 באוקטובר – לוקאס קראנאך הבן, צייר גרמני (נפטר ב-1586) 22 בנובמבר – מארי דה גיז, רעייתו של ג'יימס החמישי (נפטרה ב-1560) 1 בינואר – לואי השנים עשר, מלך צרפת (נולד ב-1462) 6 בפברואר – אלדו מנוציו, מלומד הומניסטי איטלקי, קבע את השימוש המודרני בנקודה ופסיק (נולד ב-1449) 16 בדצמבר – אפונסו דה אלבוקרקי, פידאגלו פורטוגזי (נולד ב-1453) 2 בינואר - האפיפיור פאולוס הרביעי (נולד ב-1460) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1515‎ נפטרים ב-1515‎ מדיה וקבצים בנושא 1515 בוויקישיתוף
1525

שנת 1525 היא השנה ה-25 במאה ה-16. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 24 בפברואר – פרנסואה הראשון מלך צרפת מובס בקרב פאביה בידי קרל החמישי, קיסר האימפריה הרומית הקדושה 11 בספטמבר – יוהאן גאורג, הנסיך הבוחר מברנדנבורג (נפטר ב-1598) 23 בדצמבר – יוהאן אלברכט הראשון, דוכס מקלנבורג (נפטר ב-1576) 17 בנובמבר – לאונור מוויזאו, אינפנטה והמלכה רעיה של מלך פורטוגל ז'ואאו השני (נולדה ב-1458) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1525‎ נפטרים ב-1525‎ מדיה וקבצים בנושא 1525 בוויקישיתוף
שילוקים

שילוקים (באנגלית: Shilluk) הם קבוצה אתנית במחוז מדינת הנילוס העליון שבדרום סודאן. בני השילוק משתייכים לעמים הנילוטיים החיים במזרח אפריקה באזורים הסמוכים לנהר הנילוס. הם חיים בעיקר סביב העיר מלקאל ושפתם היא שילוקית. לפני מלחמת האזרחים הסודאנית השנייה בני השבט חיו גם במספר יישובים בגדה הצפונית של נהר סובט. השילוקים הם השבט הרביעי בגודלו בדרום סודאן אחרי הדינקה והנואר. רובם נוצרים ומיעוטם משתייך לדת אפריקאית מסורתית. מדיה וקבצים בנושא שילוקים בוויקישיתוף The Gateway to Shilluk Community Library of Congress Photo of two Shilluk men, dated 1936 Mayhem in Sudan's Shilluk Kingdom שילוקים, באתר אנציקלופדיה בריטניקה (באנגלית) שילוק (עם אפריקני), דף שער בספרייה הלאומית
1544

שנת 1544 היא השנה ה-44 במאה ה-16. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 1 במאי – חיילים טורקיים כובשים את הונגריה 30 בספטמבר – מלך אנגליה הנרי השמיני מסיג את כוחותיו מצרפת 19 בינואר – פרנסואה השני, מלך צרפת (נפטר ב-1560) 11 במרץ – טורקוואטו טאסו, משורר איטלקי (נפטר ב-1595) 24 במאי – ויליאם גילברט, רופא ופילוסוף בריטי, מחלוצי חקר החשמל (נפטר ב-1603) נילקנטה סומיאג'י, מתמטיקאי ואסטרונום הודי (נולד ב-1444) 12 בספטמבר – קלמאן מארו, משורר צרפתי (נולד ב-1495) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1544‎ נפטרים ב-1544‎ מדיה וקבצים בנושא 1544 בוויקישיתוף
Guero

Guero הוא אלבומו התשיעי של האמן האמריקאי בק, אשר יצא לאור במרץ 2005 על ידי אינטרסקופ רקורדס. הוא הופיע לראשונה במצעד הבילבורד במקום השני. עד לתאריך זה, זהו המקום הגבוה ביותר שהשיג בק במצעד הבילבורד. האלבום מהווה חזרה לסגנון אלבומו Odelay משנת 1996, בעיקר בגלל שיתוף הפעולה עם צמד הDust Brothers, בדומה לOdelay. האלבום גם מזכיר את אלבומו של בק Mutations בקטעים בהם יש השפעות ברזילאיות. האלבום יצא לאור בשלושה פורמטים שיצאו בו זמנית: גרסת CD ללא בונוסים, גרסת PlayStation Portable UMD, וגרסת CD + DVD. הCD בגרסה האחרונה כולל קטעי בונוס בנוסף לשירי האלבום הרשומים למטה, והDVD כולל את 13 רצועות האלבום במיקס של 5.1 סראונד ביחד עם קליפים אבסטרקטיים מרובי זוויות, בנוסף יש ב-DVD תוספות מיוחדות. מאוחר יותר בשנת 2005, הוציא בק אלבום רמיקסים של שירי האלבום בשם Guerolito. שם האלבום גזור מהסלנג המקסיקני "Güero" (נשמע כמו ware-roh) שמשמעו אדם בלונדיני וחיוור. בק ציין שבילדותו הרבה פעמים פנו אליו כאל "Güero". באלבום מתארח ג'ק וייט מהוייט סטרייפס שמנגן בבס בשיר "Go It Alone". בנוסף גם כריסטינה ריצ'י מתארחת בדיבור בשיר "Hell Yes". השיר "Broken Drum" הוקדש לזכרו של אליוט סמית' שנפטר באוקטובר 2003. מידע על האלבום Guero באתר MusicBrainz מידע על האלבום Guero באתר AllMusic האלבום Guero באתר Discogs האלבום Guero באתר ספוטיפיי האלבום Guero באתר יוטיוב
1849 במדע

ערך מורחב – 1849 הגדרת גבול רושה שנותן הסבר לקיום טבעות של שבתאי על ידי אדוארד רושה. 12 באפריל – גילוי אסטרואיד מס' 10 - היגייה 10 על ידי הנבאל דה קספריס. גילוי מחדש של ארך על ידי ויליאם לופטוס פרסום ספר Flora Mosquensis Exsiccata - הספר הראשון על הצומח ברוסיה. 10 באפריל – הוצאת פטנט על סיכת ביטחון. 7 באוקטובר – פרנסיסק ארבן עבר את הרי האלפים על כדור פורח. ג'ורג' גיילי הצליח להפעיל דאון בירידה מההר. טיסה ראשונה של כלי טיס כבד מהאוויר. פיתוח טורבינת פרנסיס על ידי ג'יימס פרנסיס. חקר סוליטון על ידי ג'ורג' סטוקס. מדידת מהירות האור על ידי לאון פוקו וארמן איפוליט פיזו. תיאור ראשון של מחלת אדיסון 7 במרץ – לותר ברבנק, בוטנאי אמריקאי (נפטר ב-1926) 25 באפריל – פליקס קליין, מתמטיקאי גרמני (נפטר ב-1925) 26 במאי – ארנסט רימק, נוירולוג גרמני (נפטר ב-1911) 12 ביולי – ויליאם אוסלר, רופא קנדי (נפטר ב-1919) 27 ביולי – ג'ון הופקינסון, פיזיקאי בריטי (נפטר ב-1898) 14 בספטמבר – איוואן פבלוב, פיזואולוג רוסי, חתן פרס נובל (נפטר ב-1936) 26 באוקטובר – פרדיננד פרובניוס, מתמטיקאי גרמני (נפטר ב-1917) 12 בדצמבר – מארק איזמברד ברונל, מהנדס בריטי (נולד ב-1769) מדיה וקבצים בנושא 1849 במדע בוויקישיתוף ערך זה הוא קצרמר בנושא מדעים. אתם מוזמנים לתרום לוויקיפדיה ולהרחיב אותו.
1568

שנת 1568 היא השנה ה-68 במאה ה-16. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 2 במאי – מרי, מלכת הסקוטים נמלטת מטירת לוך לבן 16 במאי – מרי, מלכת הסקוטים נמלטת לאנגליה המלחמה העות'מאנית-רוסית הראשונה 9 במרץ – אלויסיוס גונזגה, בן אצולה איטלקי ישועי (נפטר ב-1591) 5 באפריל – האפיפיור אורבנוס השמיני (נפטר ב-1644) 3 בספטמבר – אדריאנו בנקיירי, מלחין, תאורטיקאי מוזיקה, נגן עוגב ומשורר איטלקי (נפטר ב-1634) 5 בספטמבר – תומאזו קמפנלה, פילוסוף, תאולוג, סופר ונזיר דומיניקני (נפטר ב-1639) 20 במרץ – אלברכט, דוכס פרוסיה (נולד ב-1490) 24 ביולי – קרלוס, נסיך אסטוריאס (נולד ב-1545) 21 באוגוסט – זא'ן דה לה ולט, מגנה של מלטה בעת המצור הגדול על מלטה (נולד ב-1494) 3 באוקטובר – אליזבת דה ולואה, נסיכת צרפת, בתו של אנרי השני, מלך צרפת ורעייתו השלישית של פליפה השני, מלך ספרד (נולדה ב-1545) 14 באוקטובר – יאקוב ארקאדלט, מלחין פרנקו-פלמי מתקופת הרנסאנס (נולד ב-1504 או 1505) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1568‎ נפטרים ב-1568‎ מדיה וקבצים בנושא 1568 בוויקישיתוף
שניוני הפה

שניוני הפה (שם מדעי: Deuterostomia דאוטורוסטומיה, מיוונית: Deutero - שני, stomia - פה) היא על-מערכה של בעלי חיים רב תאיים אמיתיים מהקבוצה בילטריה. קבוצה זו התפתחה בתור הקמבריון ומכילה בעיקר מינים ימיים, למעט המיתרניים מקבוצת בעלי ארבע רגליים שהחלו לעלות ליבשה. שניוני הפה נבדלים מקבוצת קדמוני הפה (Protostomia) בהתפתחות העוברית; בשניוני הפה הפתח הראשוני שנוצר בבלסטולה במהלך הפיכתה לגסטרולה יהפוך בהמשך לפי הטבעת בעוד שבקבוצת קדמוני הפה פתח זה יהפוך לפה; בעוד שבשניוני הפה הציטוקינזה (חלוקת התאים בעובר הצעיר) רדיאלית ואינה דטרמיניסטית, הציטוקינזה בקדמוני-הפה היא בדרך כלל ספירלית ודטרמיניסטית; כמו כן, אופן יצירת חלל הקרביים שונה - בשניוני-הפה חלל הקרביים מתפתח מכיסים בולטים פנימה מהקיר הדורסו-לטרלי של המעי הקדום, לעומת זאת בקדמוני-הפה חלל הקרביים מתפתח מנימים שצומחים מתוך המזודרם שאחר כך הופך לחלל פנימי (תהליך המכונה schizocoely). הקבוצה כוללת חמש מערכות: מערכת מיתרניים (Chordata) - אליה משתייכים העופות, הזוחלים, הדגים, הדו-חיים והיונקים. מערכת מיתרני פה (Hemichordata) - אליה משתייכים גרפטוליטים ותולעי אצטרובל. מערכת קווצי עור (Echinodermata) - אליה משתייכים כוכבי ים, קיפודי ים, מלפפוני ים, נחשוני ים, חבצלות ים ועוד. מערכת תולעי חץ (Chaetognatha). מערכת קסנוטורבלידה (Xenoturbellida) כוללת סוג יחיד קסנוטורבלה. רוב בעלי החיים המורכבים יותר ממדוזה וצורבים אחרים מחולקים לשתי קבוצות, קדמוני-הפה ושניוני-הפה. המיתרניים (הכוללים את כל בעלי החוליות) הם שניוני-פה. סביר להניח כי המין Kimberella בן 555 מיליון שנה היה חבר בקבוצת קדומי-הפה. אם כן, פירוש הדבר כי שושלות קדומי-הפה ושניוני-הפה התפצלו זמן קצר לפני הופעת Kimberella - לפחות לפני 558 מיליון שנה, ולכן גם לפני תחילת הקמבריון לפני 542 מיליון שנה. מאובנים של המין Ernietta Ediacaran, שהופיע לפני כ-543–549 מיליון שנים, עשוי לייצג חיה מקבוצת שניוני-הפה. מאובנים השייכים לקבוצה אחת גדולה של שניוני-הפה, קווצי-העור (שחבריה המודרניים כוללים כוכבי ים, קיפודי ים וחבצלות ים) היו נפוצים למדי מתחילת הקמבריון, לפני 542 מיליון שנה. ניתן לפרש מאובנים של המין Rhabdotubus johanssoni מאמצע הקמבריון כשייכים לקבוצת חצי-מיתרניים. מדיה וקבצים בנושא שניוני הפה בוויקישיתוף שניוני הפה, באתר אנציקלופדיה בריטניקה (באנגלית) שניוני הפה, באתר ITIS (באנגלית) שניוני הפה, באתר NCBI (באנגלית) שניוני הפה, באתר Animal Diversity Web (באנגלית) שניוני הפה, באתר האנציקלופדיה של החיים (באנגלית)